བྱས་ཙང་།ནང་པ་སངས་རྒྱས་པ་དེ་ཚན་རིག་གི་ལམ་ལ་དངོས་སུ་བསྐྱོད་འདོད་ན།སྔོན་ལ་ནང་པས་འདོད་པའི་དངོས་པོ་དཔེར་ན་སྐྱེ་བ་སྔ་ཕྱི་ལྟ་བུར་དད་པ་དང་ཡིད་ཆེས་མེད་པར།དེ་ཡོད་མེད་དངོས་པོའི་གནས་ལུགས་ཀྱི་ཐོག་ནས་བཙལ་དགོས།་དེ་ལྟར་དངོས་པོའི་གནས་ལུགས་ཀྱི་ཐོག་ནས་བཙལ་མ་ཐུབ་ན།ལྐོག་འགྱུར་ཡིན་སྟབས།དེ་ལ་ཡིད་ཆེས་མི་བྱ་བར་ད་དུང་ཐེ་ཚོམ་གྱི་གནས་སུ་བཞག་ནས།ཞིབ་འཇུག་བྱེད་པ་ལས།རིགས་པ་དང་རྣམ་རྟོགདག་སྣང་།དེ་བཞིན་གཏེར་ཆོས་དང་།ལུང་ལྗན་ལྗིན་ཞིག་ལ་སྐྱབས་བཅོལ་ནས།སྐྱེ་བ་སྔ་ཕྱི་ཡོད་པར་ཐག་བཅད་ན།དེ་ཚན་རིག་དང་འགལ་བ་རེད།ཚན་རིག་པས་དཔང་རྟགས་འཁྱེར་ཤོག་ཟེར་དུས།བྱིས་པ་རྐང་རེ་གཉིས་ལ་མཛུབ་མོ་བཙུགས་ནས།དེ་ཚོས་རང་གི་སྐྱེ་བ་སྔོན་མའི་ཕ་མ་དྲན་གྱི་འདུག་ཅེས་བཤད་ན།བློ་དང་ལྡན་པ་རྣམས་ངུ་མ་བྲོ་ཡང་།བགོད་བྲོ་བར་འགྱུར།རྒྱུ་མཚན་ནི་བྱིས་པ་ལོ་མ་སྨིན་པ་ཞིག་གི་ཁ་ཡན་ཁྱེར་ནས་ལོ་རྒན་དུང་ཕྱུར་གྱིས་བསྒྲུབས་མ་ཐུབ་པ་ཞིག་སྒྲུབ་པར་འདོད་པ་དེ་རེད།བྱས་ཙང་དེ་ཚན་རིག་མ་རེད།